Урок беларускай мовы ў 5 класе

*Настаўнік беларускай мовы і літаратуры*

*Казлова Таццяна Уладзіміраўна*

*ДУА “Цырынская сярэдняя школа”*

Тэма: **Падоўжаныя зычныя, іх вымаўленне і правапіс**

**Мэта:** плануецца, што да канца ўрока вучні будуць ведаць: якія зычныя гукі ў беларускай мове могуць вымаўляцца падоўжана, умовы падаўжэння зычных гукаў у словах; будуць умець: успрымаць падоўжаныя зычныя на слых, вылучаць і перадаваць іх на пісьме, размяжоўваць падаўжэнне як вынік гукавых змен у слове і падваенне гукаў як вынік словаўтварэння.

**Задачы:** развіваць арфаграфічную пільнасць, звязнае вуснае маўленне;

- выхоўваць любоў да родных мясцін.

**Тып урока:** урок вывучэння новага матэрыялу.

**Абсталяванне:** Беларуская мова: вучэб. дапам. для 5 кл.,

 камп’ютары, ЭАР “Арфаграфія”, LearningAPPs. org.

Ход урока

**І. Арганізацыйны момант.**

*Стварэнне псіхалагічнага настрою.*

Усміхніцеся адзін аднаму. Забудзьце пра ўчарашнія крыўды і злосць. Ведайце, калі ўсмешка на твары чалавека, - значыць, ён шчаслівы і яго чакае поспех. Жадаю вам прыемнага настрою і плённай працы на ўроку. Пачынаем працаваць.

**ІІ. Праверка дамашняга задання.**

 1. Лічбавы дыктант.

- Я буду чытаць сцверджанні, калі вы згодны, то ставіце 1, калі не – 0.

1) Літара **у** складовае пішацца ў словах з націскным [у].

2) Літара **ў** нескладовае пішацца пасля галосных у пачатку слоў.

3) Літара **ў** нескладовае пішацца ў пачатку ўласных назваў.

4) Літара **ў** нескладовае пішацца пасля злучка, калі папярэдняе слова заканчваецца на галосны.

5) Літара **у** складовае пішацца ў канцы слоў пасля галосных.

6) Літара **ў** нескладовае пішацца ў іншамоўных словах, якія заканчваюцца на -**ум**,-**ус**.

7) Літара **у** складовае пішацца на канцы іншамоўных слоў не пад націскам.

8) У слове трыумф пішацца **ў** складовае.

9) У слове паўза пішацца **у** складовае.

10) У слове лінолеум пішацца **у** складовае.

 *Ключ на дошцы:* 1101001001

 2. Праца за камп’ютарам. Тэставае заданне “Правапіс у і ў”.

**ІІІ. Паведамленне тэмы і мэты ўрока.**

- Сёння мы з вамі прадоўжым падарожжа па Краіне Арфаграфіі.

*Прыёмы “Знаўца”і “Прафесіянал”.*

- Што вы ўжо ведаеце па тэме ўрока?

- Калі б вы былі аўтарам падручніка, як бы вы растлумачылі неабходнасць вывучаемай тэмы?

- Якія задачы мы павінны паставіць перад сабой на пачатку вывучэння тэмы?

**ІV. Вывучэнне і замацаванне новага матэрыялу.**

 1. Стварэнне праблемнай сітуацыі.

На дошцы запісаны словы:

Зе**лл**е, вуго**лл**е, насе**нн**е, су**ддз**я.

Камень – каме**нн**ы – каме**нн**е, вясна - вясе**нн**і.

А**дд**аць, **сс**ячы.

Заданне: абазначце карані ў словах.

- Што вы заўважылі? У якіх словах дзве аднолькавыя літары адыходзяць да адной марфемы, а ў якіх да розных марфем?

- Зрабіце вывад. *(У межах адной марфемы назіраецца падаўжэнне зычных).*

- Якую асаблівасць вы заўважылі ў апошнім слове першага радка?

 2. Зварот да вучэбнага дапаможніка.

▪ Праца з табліцай “Правапіс іншамоўных слоў” (с.67, пр.143).

▪ Чытанне лінгвістычнага тэксту вучэбнага дапаможніка, вывады (с.68-69).

 - Якая з’ява адбылася ў словах, якія запісаны на дошцы, з літарамі, якія адыходзяць да розных марфем? *(Падваенне)*

 3. Праца з тэкстам, выяўленне тэмы і асноўнай думкі, падбор загалоўка.

- пр.144.

 4. Лексічная праца.

ШЭДЭЎР. 1. Вымавіце слова. 2. Растлумачце яго лексічнае значэнне, зыходзячы з прачытанага тэксту. 3. Знайдзіце ў тлумачальным слоўніку значэнне гэтага слова. *(Шэдэўр – унікальнае тварэнне, вышэйшае дасягненне мастацтва, майстэрства).*4. Падбярыце да слова сінонім. *(Узор, тварэнне, дасягненне).*5. Назавіце арфаграмы. 6. Падбярыце рускі адпаведнік. *(Шедевр).*

7. Пабудуйце словазлучэнне са словам. *(Шэдэўр выяўленчага мастацтва, шэдэўр архітэктуры).*

 5. Спісванне сказаў з раскрыццём дужак. Тлумачэнне правапісу слоў з падоўжанымі зычнымі.

- пр.145.

 6. Утварэнне слоў з падваеннем зычных паводле прапанаваных схем.

- пр.147.

7. Падзел слоў на групы з падоўжанымі і падвоенымі зычнымі. (LearningAPPs. org)

8. Тэставае заданне *(на картцы).*

1. Адзначце словы, у якіх прапушчаны літары:

а) трэц..і; г) даўгалец..е;

б) кал..екцыя; д) раўнадуш..а.

в) узбярэж..а;

2. Адзначце словы, у якіх пішацца *нн*:

а) насе (*н/нн*)е; г) то(*н/нн*)а;

б) на се(*н/нн*)е; д) Га(*н/нн*)а.

в) паўтарэ(*н/нн*)е;

3. Адзначце словы, у якіх дапушчаны арфаграфічныя памылкі:

а) ружжо; г) маўчане;

б) калоссе; д) калонна.

в) паўгодзе;

4. Адзначце словы з падаўжэннем зычных:

а) дзённы; г) рассекчы;

б) каменне; д) гучанне.

в) аконны;

5. Запішыце словы па-беларуску:

а) ванна; г) Жанна;

б) Одесса; д) программа.

в) аппетит;

***Адказы:*** 1 – в,г,д; 2 – а,в,д; 3 – в,г,д; 4 – б,д; 5 – ванна, Адэса, апетыт, Жанна, праграма.

**V. Падагульненне.**

- У якіх словах зычныя гукі не падаўжаюцца?

- Чым адрозніваецца падаўжэнне зычных ад падваення?

**VІ. Выстаўленне адзнак.**

**VІІ. Рэфлексія.**

Прыём незакончанага сказа. *Методыка “Рэфлексійны экран”.*

Сёння я даведаўся…

Было цікава…

Я выконваў заданні…

Я зразумеў, што…

Цяпер я магу…

Яадчуў, што…

Я набыў…

Я навучыўся…

У мяне атрымалася…

Я змог…

Я паспрабую…

Мяне здзівіла…

Урок даў мне для жыцця…

Мне захацелася…

Раскажу дома, што…

**VІІІ. Заданне на дом. Інструктаж па яго выкананні.**

Параграф 19, пр.150